CELEX: 32007R1401
Language: da
Date: 2007-11-28 00:00:00
Title: Kommissionens forordning (EF) nr. 1401/2007 af 28. november 2007 om genoptagelse af fiskeriet efter havtaske i ICES-område VIII c, IX og X og i CECAF-afsnit 34.1.1 (EF-farvande) fra fartøjer, der fører portugisisk flag

29.11.2007   
            
            
               DA
            
            
               Den Europæiske Unions Tidende
            
            
               L 311/25
            
         
      KOMMISSIONENS FORORDNING (EF) Nr. 1401/2007
   af 28. november 2007
   om genoptagelse af fiskeriet efter havtaske i ICES-område VIII c, IX og X og i CECAF-afsnit 34.1.1 (EF-farvande) fra fartøjer, der fører portugisisk flag
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik (1), særlig artikel 26, stk. 4,
   under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (2), særlig artikel 21, stk. 3, og
   ud fra følgende betragtninger:
   
               (1)
            
            
               Ved Rådets forordning (EF) nr. 41/2007 af 21. december 2006 om fastsættelse for 2007 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger (3), fastsættes der kvoter for 2007.
            
         
               (2)
            
            
               Den 23. august 2007 meddelte Portugal Kommissionen, jf. artikel 21, stk. 2, i forordning (EØF) nr. 2847/93, at fiskeriet efter havtaske i ICES-område VIII c, IX og X og i CECAF-afsnit 34.1.1 (EF-farvande) ville blive indstillet fra den 27. august 2007 for fartøjer, der fører portugisisk flag eller er registreret i Portugal.
            
         
               (3)
            
            
               I overensstemmelse med artikel 21, stk. 3, i forordning (EØF) nr. 2847/93 og artikel 26, stk. 4, i forordning (EF) nr. 2371/2002 vedtog Kommissionen den 3. oktober 2007 forordning (EF) nr. 1160/2007 (4) om forbud mod fiskeri efter havtaske i ICES-område VIII c, IX og X og i CECAF-afsnit 34.1.1 (EF-farvande) fra fartøjer, der fører portugisisk flag eller er registreret i Portugal, med virkning fra samme dato.
            
         
               (4)
            
            
               Ifølge de portugisiske myndigheders oplysninger til Kommissionen er der stadig en mængde havtaske til rådighed i Portugals kvote for ICES-område VIII c, IX og X og CECAF-afsnit 34.1.1 (EF-farvande). Fartøjer, der fører portugisisk flag eller er registreret i Portugal, bør derfor have tilladelse til at genoptage fiskeriet efter havtaske i disse farvande.
            
         
               (5)
            
            
               Tilladelsen bør gælde fra den 8. november 2007, så den pågældende mængde havtaske kan opfiskes inden årets udgang.
            
         
               (6)
            
            
               Kommissionens forordning (EF) nr. 1160/2007 bør ophæves med virkning fra den 8. november 2007 —
            
         UDSTEDT FØLGENDE FORORDNING:
   Artikel 1
   Ophævelse
   Forordning (EF) nr. 1160/2007 ophæves.
   Artikel 2
   Ikrafttræden
   Denne forordning træder i kraft dagen efter offentliggørelsen i Den Europæiske Unions Tidende.
   Den anvendes fra den 8. november 2007.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. november 2007.
      
         
            På Kommissionens vegne
         
         Fokion FOTIADIS
         
         
            Generaldirektør for fiskeri og maritime anliggender
         
      
   
   
      (1)  EFT L 358 af 31.12.2002, s. 59. Ændret ved forordning (EF) nr. 865/2007 (EUT L 192 af 24.7.2007, s. 1),
   
      (2)  EFT L 261 af 20.10.1993, s. 1. Senest ændret ved forordning (EF) nr. 1967/2006 (EUT L 409 af 30.12.2006, s. 11). Berigtiget ved EUT L 36 af 8.2.2007, s. 6.
   
      (3)  EUT L 15 af 20.1.2007, s. 1. Senest ændret ved Kommissionens forordning (EF) nr. 898/2007 (EUT L 196 af 28.7.2007, s. 22).
   
      (4)  EUT L 258 af 4.10.2007, s. 21.
   
      BILAG
      
                  Nr.
               
               
                  73 — Genoptagelse
               
            
                  Medlemsstat
               
               
                  Portugal
               
            
                  Bestand
               
               
                  ANF/8C3411
               
            
                  Art
               
               
                  Havtaske (Lophiidae)
               
            
                  Område
               
               
                  ICES-område VIII c, IX og X og CECAF-afsnit 34.1.1 (EF-farvande)
               
            
                  Dato
               
               
                  8.11.2007